**บันทึกการประชุมคณะกรรมการแปรญัตติ**

**ร่างข้อบัญญัติงบประมาณรายจ่ายประจำปีงบประมาณ พ.ศ. ๒๕6๗**

**วันจันทร์ ที่ ๒๑ สิงหาคม พ.ศ. ๒๕6๖**

**ณ ห้องประชุมสภาองค์การบริหารส่วนตำบลบุโพธิ์**

**ผู้มาประชุม**

|  |  |  |  |  |
| --- | --- | --- | --- | --- |
| ลำดับที่ | ชื่อ – สกุล | ตำแหน่ง | ลายมือชื่อ | หมายเหตุ |
| ๑ | นายเกื้อ รอบคอบ | ส.อบต.หมู่ที่ ๒ | *เกื้อ รอบคอบ* | กรรมการ |
| ๒ | นายวันเฉลิม สุขเลา | ส.อบต.หมู่ที่ ๓ | *วันเฉลิม สุขเลา* | กรรมการ |
| ๓ | นายธีรกานต์ เหล่าสิงห์ | ส.อบต.หมู่ที่ ๔ | *ธีรกานต์ เหล่าสิงห์* | กรรมการ |

**ผู้มาประชุม จำนวน ๓ คน**

**ผู้เข้าร่วมประชุม**

|  |  |  |  |  |
| --- | --- | --- | --- | --- |
| ลำดับที่ | ชื่อ – สกุล | ตำแหน่ง | ลายมือชื่อ | หมายเหตุ |
| 1 | นายสุรสิทธิ์ แสงโทโพธิ์ | นายก อบต. | *สุรสิทธิ์ แสงโทโพธิ์* |  |
| 2 | นายวิชญ์พล ไตรศร | ปลัด อบต. | *วิชญ์พล ไตรศร* | (เลขานุการสภา)  |

ผู้เข้าร่วมประชุม จำนวน ๒ คน

**เริ่มประชุม เวลา** 09.00 น.

**ระเบียบวาระที่ ๑** เรื่องประธานแจ้งเพื่อทราบ

 **1.1 แจ้งคำสั่งแต่งตั้งคณะกรรมการแปรญัตติ**

นายวิชญ์พล ไตรศร ตามที่สภาองค์การบริหารส่วนตำบลบุโพธิ์ ได้มีมติในคราวประชุมสภาสมัย

 เลขานุการสภา สามัญสมัยที่ ๓/256๖ ครั้งที่ 1 เมื่อวันที่ 1๕ สิงหาคม 256๖ เลือกสมาชิก

อบต.บุโพธิ์ จำนวน 3 คนเพื่อทำหน้าที่เป็นคณะกรรมการแปรญัตติร่างข้อบัญญัติงบประมาณรายจ่ายประจำปีงบประมาณ พ.ศ. 256๗ และประธานสภาฯได้ลงนามในคำสั่ง ที่ ๓/256๖ แต่งตั้งคณะกรรมการแปรญัตติ โดยมีรายชื่อดังต่อไปนี้

1. นายธีรกานต์ เหล่าสิงห์ สมาชิกสภาฯ อบต.บุโพธิ์ หมู่ที่ ๔
2. นายเกื้อ รอบคอบ สมาชิกสภาฯ อบต.บุโพธิ์ หมู่ที่ ๒
3. นายวันเฉลิม สุขเลา สมาชิกสภาฯ อบต.บุโพธิ์ หมู่ที่ ๓

ซึ่งสำเนาคำสั่งแต่งตั้ง ได้แจกให้ทุกท่านแล้ว

**ที่ประชุม - รับทราบ**

 **1.2 อำนาจหน้าที่ของคณะกรรมการแปรญัตติ**

นายวิชญ์พล ไตรศร ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.2547

เลขานุการสภา แก้ไขเพิ่มเติมถึง(ฉบับที่ 2) พ.ศ. 2554

**ข้อ ๔๙** ญัตติร่างข้อบัญญัติที่สภาท้องถิ่นลงมติรับหลักการแล้ว ถ้าจะต้องส่งให้ คณะกรรมการแปรญัตติพิจารณา ให้ประธานสภาท้องถิ่นส่งร่างข้อบัญญัตินั้นไปให้ คณะกรรมการแปรญัตติพิจารณาโดยละเอียด และที่ประชุมสภาท้องถิ่นจะต้องกำหนด ระยะเวลาเสนอคำแปรญัตติต่อคณะกรรมการแปรญัตติ ด้วย

/ภายในระยะ…

-2-

ภายในระยะเวลาเสนอคำแปรญัตติที่สภาท้องถิ่นกำหนดตามวรรคหนึ่ง ผู้บริหารท้องถิ่นหรือสมาชิกสภาท้องถิ่นผู้ใดเห็นควรจะแก้ไขเพิ่มเติมร่างข้อบัญญัติก็ให้เสนอคำแปรญัตติล่วงหน้าเป็นหนังสือ โดยให้แปรญัตติเป็นรายข้อและเสนอต่อ ประธานคณะกรรมการแปรญัตติ

ในกรณีที่สมาชิกสภาท้องถิ่นเป็นผู้แปรญัตติจะต้องมีสมาชิกสภาท้องถิ่นรับรอง เช่นเดียวกับการเสนอญัตติการเสนอคำแปรญัตติให้อนุโลมใช้ตามแบบท้ายระเบียบนี้

ในการพิจารณาร่างข้อบัญญัติวาระที่สอง กรณีการพิจารณาสามวาระรวดเดียว ผู้แปรญัตติอาจเสนอคำแปรญัตติด้วยวาจาได้

**ข้อ ๕๐** เมื่อคณะกรรมการแปรญัตติได้พิจารณาแล้ว จะต้องเสนอร่างข้อบัญญัตินั้นตามร่างเดิม และตามที่มีการแก้ไขเพิ่มเติม พร้อมทั้งรายงานและบันทึกความเห็นยื่นต่อประธานสภาท้องถิ่นรายงานนั้นอย่างน้อยจะต้องระบุว่า ได้มีหรือไม่มี การแก้ไขเพิ่มเติมในตอนหรือข้อใดบ้าง การแปรญัตติและมติของคณะกรรมการแปรญัตติเกี่ยวด้วยการแปรญัตตินั้นเป็นประการใด การสงวนความเห็นของกรรมการแปรญัตติตลอดจนการสงวนคำแปรญัตติด้วย และให้ประธานสภาท้องถิ่นส่งรายงานนั้นแก่สมาชิกสภาท้องถิ่นไม่น้อยกว่ายี่สิบสี่ชั่วโมงก่อนวันประชุมพิจารณา เว้นแต่กรณีต้อง พิจารณาเป็นการด่วน

ให้คณะกรรมการแปรญัตติไปร่วมประชุมสภาท้องถิ่นด้วย เพื่อแถลงประกอบ รายงานหรือชี้แจงข้อสงสัยต่าง ๆ เกี่ยวกับรายงานนั้น

**ข้อ ๕๘** ญัตติร่างข้อบัญญัติงบประมาณ ให้ผู้บริหารท้องถิ่นยื่นต่อสภาท้องถิ่น ตามแบบและวิธีการภายในระยะเวลาที่กำหนดไว้ในระเบียบกระทรวงมหาดไทยว่าด้วยวิธีการงบประมาณ

**ข้อ ๕๙** การแปรญัตติร่างข้อบัญญัติงบประมาณจะกระทำได้เฉพาะการขอลดรายจ่ายหรือการขอลดจำนวนเงินที่ขออนุญาตจ่าย และต้องมีจำนวนสมาชิกสภา ท้องถิ่นรับรองเช่นเดียวกับการเสนอญัตติคำแปรญัตติให้เสนอล่วงหน้าเป็นหนังสือต่อประธานคณะกรรมการแปรญัตติ ภายในระยะเวลาที่สภาท้องถิ่นกำหนดตาม ข้อ ๔๕ วรรคสาม และข้อ ๔๙ วรรคหนึ่ง

**ข้อ ๖๐** ห้ามไม่ให้แปรญัตติรายจ่ายขึ้นใหม่ หรือเพิ่มเติมรายจ่าย หรือเปลี่ยนแปลงความประสงค์ของจำนวนเงินที่ขออนุมัติจ่าย เว้นแต่จะได้รับคำรับรองจากผู้บริหารท้องถิ่น หรือคำแปรญัตตินั้นผู้บริหารท้องถิ่นเป็นผู้แปรญัตติ

**ข้อ ๖๑** ห้ามไม่ให้แปรญัตติในรายการและจำนวนเงินซึ่งมีข้อผูกพันอย่างใด อย่างหนึ่งดังต่อไปนี้

(๑) ดอกเบี้ยและเงินส่งใช้ต้นเงินกู้

(๒) รายจ่ายซึ่งเป็นจำนวนเงินที่ต้องจ่ายตามกฎหมาย

ถ้ามีปัญหาว่า รายจ่ายรายการใดมีข้อผูกพันตามวรรคหนึ่งหรือไม่ ให้ประธาน สภาท้องถิ่นเป็นผู้วินิจฉัยชี้ขาด

**ที่ประชุม - รับทราบ**

**/ระเบียบวาระที่ ๒**…

-3-

**ระเบียบวาระที่ ๒** **เรื่องรับรองการประชุมครั้งที่แล้ว**

 -ไม่มี-

**ระเบียบวาระที่ ๓ เรื่องเพื่อพิจารณา**

**๓.๑ การพิจารณาคัดเลือกประธานและเลขานุการคณะกรรมการแปรญัตติร่างข้อบัญญัติงบประมาณรายจ่ายประจำปีงบประมาณ พ.ศ. ๒๕๖๗**

นายวิชญ์พล ไตรศร ขอเชิญท่านกรรมการเสนอรายชื่อผู้ที่คิดว่าเหมาะสมที่จะมาทำหน้าที่เป็น

 เลขานุการสภา ประธาน และเลขานุการคณะกรรมการแปรญัตติครับ

นายธีรกานต์ เหล่าสิงห์ กระผมขอเสนอนายวันเฉลิม สุขเลา สมาชิกสภาฯ อบต.บุโพธิ์ หมู่ที่ ๓

 ส.อบต.ม.๔ เป็นประธานคณะกรรมการแปรญัตติครับ

นายวิชญ์พล ไตรศร มีกรรมการท่านใดจะเสนอรายชื่อบุคคลอื่นอีกหรือไม่ ถ้าไม่มี ขอมติ

 เลขานุการสภา ที่ประชุมว่าท่านใดเห็นชอบให้นายวันเฉลิม สุขเลา สมาชิกสภาฯอบต.บุโพธิ์ หมู่ที่ ๓ เป็นประธานคณะกรรมการแปรญัตติ ขอมติครับ

**ที่ประชุม**  **-เห็นชอบด้วยคะแนนเป็นเอกฉันท์ ให้นายวันเฉลิม สุขเลา เป็นประธานฯ**

นายวิชญ์พล ไตรศร ขอเชิญท่านประธานคณะกรรมการฯขึ้นทำหน้าที่ และดำเนินการตาม

 เลขานุการสภา ระเบียบวาระการประชุมต่อไปครับ

นายวันเฉลิม สุขเลา กระผมขอขอบคุณท่านคณะกรรมการ ที่ไว้วางใจและเลือกกระผมให้ทำหน้าที่

 ประธานฯ ประธานครับ ต่อไปขอให้ท่านคณะกรรมการเสนอชื่อบุคคลที่คิดว่าเหมาะสมเป็นเลขานุการคณะกรรมการแปรญัตติ เชิญครับ

นายเกื้อ รอบคอบ กระผมขอเสนอนายธีรกานต์ เหล่าสิงห์ สมาชิกสภาฯ อบต.บุโพธิ์ หมู่ที่ ๔

 ส.อบต.ม.๒ เป็นเลขานุการคณะกรรมการแปรญัตติครับ

นายวันเฉลิม สุขเลา มีกรรมการท่านใดจะเสนอรายชื่อบุคคลอื่นอีกหรือไม่ ถ้าไม่มี ขอมติ

 ประธานฯ ที่ประชุมว่าท่านใดเห็นชอบให้ นายธีรกานต์ เหล่าสิงห์ สมาชิกสภาฯอบต.บุโพธิ์ หมูที่ ๔ เป็นเลขานุการคณะกรรมการแปรญัตติ ขอมติครับ

**ที่ประชุม**  **-เห็นชอบด้วยคะแนนเป็นเอกฉันท์ ให้ นายธีรกานต์ เหล่าสิงห์ เป็นเลขานุการฯ**

 **3.2 การพิจารณาคำแปรญัตติร่างข้อบัญญัติงบประมาณรายจ่ายประจำปีงบประมาณ พ.ศ. ๒๕๖๗**

นายวันเฉลิม สุขเลา ตามที่สภาองค์การบริหารส่วนตำบลบุโพธิ์ ได้มีมติแต่งตั้งคณะกรรมการ

ประธานฯ แปรญัตติร่างข้อบัญญัติงบประมาณรายจ่ายประจำปีงบประมาณ พ.ศ. ๒๕6๗ นับตั้งแต่สภา ฯ ได้มีมติรับหลักการแห่งร่างข้อบัญญัติงบประมาณรายจ่ายประจำปีงบประมาณ พ.ศ. ๒๕6๗ ด้วยมติเป็นเอกฉันท์ ในคราวประชุมสภาสมัยสามัญสมัยที่ ๓/256๖ ครั้งที่ 1 เมื่อวันที่ ๑๕ สิงหาคม ๒๕6๖ เวลา ๑๑.๔๕ น.และกำหนดระยะเวลาให้สมาชิกเสนอคำแปรญัตติ ต่อคณะกรรมการฯตั้งแต่วันที่ 1๖,๑๗, ๑๘ สิงหาคม ๒๕6๖ ตั้งเวลา 08.๓0 น.ถึงเวลา 16.30 น. เป็นเวลารวมไม่น้อยกว่า 24 ชั่วโมง และกำหนดวันพิจารณาคำแปรญัตติ ในวันที่ ๒๑ สิงหาคม 256๖ ซึ่งก็คือวันนี้ครับ

/ซึ่งในระหว่าง…

-4-

 ซึ่งในระหว่างวันที่ 1๖,๑๗,1๘ สิงหาคม 256๖ ที่ผ่านมา คณะกรรมการ ฯ ได้มาปฏิบัติหน้าที่รับคำแปรญัตติ ปรากฏว่าในห้วงระยะเวลาดังกล่าว ปรากฏว่าไม่มีสมาชิกสภา องค์การบริหารส่วนตำบลบุโพธิ์ หรือผู้บริหารท้องถิ่น ยื่นเสนอคำแปรญัตติ เพื่อแปรญัตติร่างข้อบัญญัติงบประมาณรายจ่ายประจำปีงบประมาณ พ.ศ. 256๗ แต่อย่างใด จึงขอสอบถามที่ประชุม มีความเห็นเพิ่มเติมหรือไม่ หากไม่มี จะได้เสนอร่างข้อญัตติงบประมาณรายจ่ายประจำปีงบประมาณ พ.ศ. ๒๕6๗ ตามร่างเดิมที่สภาฯได้รับหลักการในวาระที่ ๑ ไปแล้ว ต่อประธานสภาองค์การบริหารส่วนตำบลบุโพธิ์ เพื่อทราบและพิจารณาตามระเบียบที่เกี่ยวข้องต่อไป

**ที่ประชุม** ไม่มีผู้เสนอความเห็นอื่น และมีมติเป็นเอกฉันท์เห็นชอบให้เสนอร่างข้อบัญญัติตามร่างเดิม

**ระเบียบวาระที่ ๔** เรื่องอื่น ๆ

นายวันเฉลิม สุขเลา มี่ท่านใดจะเสนอเพิ่มเติมอีกหรือไม่ ถ้าไม่มี กระผมขอขอบคุณกรรมการ

ประธานฯ ทุกท่าน ที่มาปฏิบัติหน้าที่ตามที่ได้รับมอบหมาย การดำเนินการของคณะกรรมการแปรญัตติถือว่าครบถ้วนสมบูรณ์ทุกขั้นตอนตามระเบียบแล้ว กระผมขอปิดการประชุมครับ

**ปิดประชุม** เวลา 10.๐0 น.

 (ลงชื่อ)  *ธีรกานต์ เหล่าสิงห์* เลขานุการ/ ผู้บันทึกการประชุม

 (นายธีรกานต์ เหล่าสิงห์)

 (ลงชื่อ)  *วันเฉลิม สุขเลา*  ประธาน/ผู้ตรวจรับรองการประชุม

 (นายวันเฉลิม สุขเลา)